32003L0014
L 041/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/14/ЕО НА КОМИСИЯТА
от 10 февруари 2003 година
за изменение на Директива 91/321/ЕИО относно храните за кърмачета и преходните храни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/398/ЕИО на Съвета от 3 май 1989 г. за сближаване на законодателствата на държавите-членки относно храни, предназначени за специфична хранителна употреба (1), последно изменена с Директива 1999/41/ЕО на Европейския парламент и Съвета (2), и по-конкретно член 4, параграф 1 от нея,
като взе предвид становището на Научния комитет по храните,
като има предвид, че:
(1)
Член 6 на Директива 91/321/ЕИО на Комисията (3) последно изменена с Директива 1999/50/ЕО (4), в който се посочва, че храните за кърмачета и преходните храни не съдържат никакво вещество в количество, което може да изложи на опасност здравето на кърмачетата и малките деца.
(2)
Въз основа на становищата, предоставени от Научния комитет по храните на 19 септември 1997 г. и 4 юни 1998 г., Директива 91/321/ЕИО определя общо максимално ниво от 0,01 mg/kg остатъци от всеки пестицид в храни за кърмачета и преходни храни.
(3)
При малък брой пестициди или метаболити на пестициди дори и максималното ниво на остатъци от 0,01 mg/kg би могло в най-лошия случай да доведе до превишаване на допустимата дневна доза при кърмачета и малки деца. Такъв е случаят с пестицидите или метаболити на пестициди, чиято допустима дневна доза е по-ниска от 0,0005 mg/kg телесно тегло.
(4)
Директива 91/321/ЕИО въвежда принципа на забрана за използването на тези пестициди в производството на селскостопански продукти, предназначени за храни за кърмачета и преходни храни. Въпросните пестициди трябва да се изброят в приложение ІХ към Директива 91/321/ЕИО. Тази забрана, обаче не гарантира непременно, че в продуктите не съдържат такива пестициди, тъй като някои от пестицидите замърсяват околната среда и във въпросните продукти може да се установи наличието на остатъци от тях.
(5)
Здравето на кърмачетата и малките деца може да се защити по-добре чрез прилагането на допълнителни изисквания, чието спазване може да се контролира чрез анализ, независимо от произхода на продукта.
(6)
Повечето от пестицидите, чиито допустими дневни дози са по-ниски от 0,0005 mg/kg телесно тегло, са вече забранени в Общността или ще бъдат забранени до месец юли 2003 г. Забранените пестициди не трябва да се откриват в храните за кърмачета и преходните храни чрез аналитични методи. Въпреки това,. някои пестициди се разграждат бавно и все още замърсяват околната среда. Те може да присъстват в храните за кърмачета и преходните храни дори и да не са били използвани. С оглед упражняване на контрол, към проблема трябва да се прилага хармонизиран подход.
(7)
В очакване на решенията на Комисията, които да определят дали разрешените пестициди отговарят изискванията за безопасност, посочени в член 5 на Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (5), последно изменена с Директива 2003/5/ЕО на Комисията (6), използването на разрешените пестициди трябва да остане разрешено, доколкото техните остатъци не превишават максималните нива, определени в настоящата директива. Тези количества трябва да са на нива, които гарантират, че и в най-лошия случай стойностите на допустимите дневни дози няма да бъдат превишени при поемането им от кърмачета и малки деца.
(8)
Директива 91/321/ЕИО следва да бъде съответно изменена.
(9)
Предвидените в настоящата директива мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Директива 91/321/ЕИО се изменя както следва:
1.
Член 6 се изменя както следва:
-
Параграф 1 се заменя със следния текст:
„1. Храните за кърмачета и преходните храни не съдържат никакви вещества в количество, което излага на опасност здравето на кърмачетата и малките деца. Незабавно се определят максималните нива и за други вещества, освен посочените в параграфи 2 и 3.“
-
Параграф 3 се заменя със следния текст:
„3.
а)
Изброените в приложение ІХ пестициди не трябва да се използват за селскостопански продукти, които са предназначени за производството на храни за кърмачета и преходни храни. Въпреки това, за целите на контрола:
i)
се приема, че пестицидите, посочени в таблица 1 на приложение ІХ, не са използвани, ако остатъците от тях не превишават ниво от 0,003 mg/kg. Това ниво, което се счита за граница на количествено определяне при аналитичните методи, трябва да се следи редовно в светлината на техническия прогрес;
ii)
се приема, че пестицидите, изброени в таблица 2 на приложение ІХ, не са използвани, ако техните остатъци не превишават нивото от 0,003 mg/kg. Това ниво трябва да се следи редовно в светлината на данните за замърсяване на околната среда.
б)
По изключение от параграф 2 за пестицидите, изброени в приложение Х, се прилагат максималните нива за остатъци.
За изброените в приложение Х пестициди, за които има решение относно невключването на активно вещество в приложение І към Директива 91/414/ЕИО, съответно се изменят приложение ІХ и приложение Х към настоящата директива.
в)
Нивата, посочени в букви а) и б), се прилагат за готовите за консумация продукти или които се възстановяват съгласно инструкциите на производителите.“
2.
Приложение ІХ се заменя с приложение І към настоящата директива.
3.
Приложение ІІ към настоящата директива се добавя като приложение Х.
Член 2
1. Държавите-членки разрешават търговията с продукти, които съответстват на изискванията на член 6, параграф 3 от Директива 91/321/ЕИО, най-късно до 6 март 2004 г.
2. Държавите-членки забраняват търговията с продукти, които не отговарят на изискванията на член 6, параграф 3 от Директива 91/321/ЕИО, най-късно до 6 март 2005 г.
Член 3
Държавите-членки въвеждат в сила законовите, подзаконовите и административни разпоредби, необходими, за да съобразят с настоящата директива, най-късно до 6 март 2004 г. Те уведомяват незабавно Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 4
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 5
Адресати на настоящата директива са държавите-членки.
Съставено в Брюксел на 10 февруари 2003 година.